open-index/open-wikipedia-markdown huggingface dataset:
९२वे ऑस्कर पुरस्कार

अ‍ॅकेडमी ऑफ मोशन पिक्चर आर्ट्स अँड सायन्सेस (एएमपीएएस) द्वारा सादर केलेल्या ९२ व्या अकादमी (ॲकॅडमी) अवॉर्ड सोहळ्याने २०१९ च्या सर्वोत्कृष्ट चित्रपटाचा गौरव केला. कॅलिफोर्नियाच्या लॉस एंजेलसच्या हॉलीवूडमधील डॉल्बी थिएटरमध्ये हा कार्यक्रम झाला. फेब्रुवारीच्या अखेरीस अकादमी पुरस्कार सोहळ्याच्या दशकाहून अधिक काळानंतर, ९ फेब्रुवारी, २०२० रोजी, ९२ वा अकादमी पुरस्कार महिन्याच्या सुरुवातीला घेण्यात आला.  या समारंभात एएमपीएएसने अकादमी पुरस्कार (सामान्यत: याला ऑस्कर म्हणून ओळखले जाते) २४ प्रकारात सादर केले. हा सोहळा अमेरिकेमध्ये एबीसीद्वारे प्रसारित केला होता. हा पुरस्कार लिनेट हॉवेल टेलर आणि स्टेफनी अल्लान यांनी निर्मित केला. याचे दिग्दर्शन ग्लेन वेस यांनी केले होते.  इ.स. २०१९ मधील ९१ व्या अकादमी पुरस्कारच्या सादरीकरणातील स्वरूपाच्या यशाचे कारण सांगत एबीसीने घोषणा केली की हा सोहळा पुन्हा यजमानविना आयोजित केला जाईल. 

संबंधित कार्यक्रमांमध्ये, ॲकॅडमीने २७ ऑक्टोबर २०१९ रोजी हॉलीवूड अँड हाईलँड सेंटरच्या ग्रँड बॉलरूममध्ये ११ वा वार्षिक गव्हर्नर पुरस्कार सोहळा आयोजित केला. 

दक्षिण कोरियाई चित्रपटाच्या पॅरासाईटने चार पुरस्कारांसह या सोहळ्याचे नेतृत्व केले. यात सर्वोत्कृष्ट दिग्दर्शक बोंग जॉन-हो आणि बेस्ट पिक्चर यांचा समावेश होता. प्रथमच इंग्रजी भाषा नसलेल्या चित्रपटाला हा मान मिळाला. तसेच सर्वोत्कृष्ट आंतरराष्ट्रीय वैशिष्ट्य चित्रपटासाठी प्रथमच दक्षिण कोरियन सादर केला होता.  युद्धावर आधारीत १९१७ या चित्रपटाने तीन पुरस्कार जिंकले, तर फोर्ड विरुद्ध फेरारी, जोकर आणि वन्स अपॉन ए टाईम इन हॉलीवूडने प्रत्येकी दोन दोन पुरस्कार जिंकले.   अमेरिकन फॅक्टरी, बोंबशेल, हेअर लव्ह, जोजो रॅबिट, ज्युडी, लर्निंग टू स्केटबोर्ड इन वॉरझोन (इफ यू अ गर्ल), लिटिल वुमन, मॅरेज स्टोरी, द नेबरर्स विंडो, रॉकेटमन आणि टॉय स्टोरी 4 यांनी प्रत्येकी एक ऑस्कर जिंकला.

## विजेते आणि नामांकिते
९२ व्या ॲकॅडमी अवॉर्ड्ससाठी नामांकिते  १३ जानेवारी २०२० रोजी सकाळी ५:१८ वाजता पीएसटी (१३:१८ यूटीसी) जाहिर केले होते. बेव्हरली हिल्समधील ॲकॅडमीच्या सॅम्युअल गोल्डविन थिएटरमध्ये अभिनेते जॉन चो आणि इस्का राय यांनी ही घोषणा केली होती. 

## संदर्भ
वर्ग:ऑस्कर पुरस्कार
रानशेत

**रानशेत** हे भारतातील महाराष्ट्र राज्यातील उत्तर कोकणातील पालघर जिल्ह्यातील डहाणू तालुक्यातील एक गाव आहे.

## भौगोलिक स्थान
डहाणू बस स्थानकापासून जव्हार मार्गाने गेल्यावर पुढे डावीकडे हे गाव लागते. डहाणू बस स्थानकापासून हे गाव २२ किमी अंतरावर आहे.

## हवामान
पावसाळ्यात येथे भरपूर प्रमाणात पाऊस पडतो आणि हवामान समशीतोष्ण राहते. हिवाळ्यात येथील हवामान थंड असते व अनेकदा सकाळी धुके पडते.उन्हाळ्यात हवामान उष्ण असते.पावसाळ्यात येथे भातशेती,नागलीशेती केली जाते.ह्या गावाला सूर्या कालव्याचे सिंचनासाठी पाणी पुरविण्यात येते आणि त्या पाण्यावर उन्हाळ्यात भातशेती केली जाते.

## लोकजीवन
हे मोठ्या आकाराचे गाव आहे.२०११ च्या भारतीय जनगणनेनुसार गावात ३८६ कुटुंबे राहतात. एकूण २१७३ लोकसंख्येपैकी १०४५ पुरुष तर ११२८ महिला आहेत. गावाची साक्षरता ६०.९५ टक्के आहे.पुरुष साक्षरता ७२.२० आहे तर स्त्री साक्षरता ५०.७६ आहे. गावातील शून्य ते सहा वर्षे वयाच्या लहान मुलांची संख्या २९६ आहे. ती एकूण लोकसंख्येच्या १३.६२ टक्के आहे.आदिवासी समाजातील लोक येथे राहतात. येथे शेती हा व्यवसाय असून काही लोक शेतमजूर, वीटभट्टीमजूर, खाजगी, सरकारी नोकर, कामगार म्हणूनही काम करतात. दुग्धव्यवसाय, बकरीपालन, कुक्कुटपालन सुद्धा केले जाते.

## नागरी सुविधा
गावात प्राथमिक शिक्षण,प्राथमिक आरोग्यसेवा, रस्ते वीजपुरवठा, सार्वजनिक स्वच्छता,पाणी पुरवठा इत्यादी आवश्यक गोष्टी उपलब्ध आहेत. महाराष्ट्र राज्य परिवहन महामंडळाच्या बस डहाणू बस स्थानकावरून येथे येण्यासाठी ठराविक वेळी उपलब्ध असतात. रिक्षासुद्धा डहाणूवरून उपलब्ध असतात.

## जवळपासची गावे
चांदवड, रायतळी, शेलटी, पिंपळशेत खुर्द, वाढाणे, चारोटी, वाघाडी, सूर्यानगर, वारोटी, कासाखुर्द, भिसेनगर ही जवळपासची गावे आहेत.रानशेत समूह ग्रामपंचायतीमध्ये रानशेत आणि वाढाणे ही गावे येतात.

## संदर्भ
१. https://www.census2011.co.in/data/subdistrict/4163-palghar-thane-maharashtra.html

२. https://villageinfo.in/maharashtra/thane/palghar.html

३.
https://www.mapsofindia.com/lat_long/maharashtra/

४.
http://tourism.gov.in/

५.
http://districts.nic.in/districtsdetails.php?sid=MH&disid=MH036

६.
https://palghar.gov.in/

७.
https://palghar.gov.in/tourism/

वर्ग:डहाणू तालुक्यातील गावे
वर्ग:पालघर जिल्ह्यातील गावे
नागपूर ब्रॉड गेज मेट्रो

**नागपूर ब्रॉड गेज** **मेट्रो** हा महाराष्ट्राच्या विदर्भ भागातील नागपूर शहरातल्या प्रवाशांसाठी एक नियोजित रेल्वे प्रकल्प आहे. या प्रकल्पाची व्याप्ती नागपूर आणि समीपच्या  वर्धा आणि भंडारा मध्ये सुद्धा आहे. हा प्रकल्प महाराष्ट्र मेट्रो रेल कॉर्पोरेशन लिमिटेड राबवित आहे.

## सविस्तर प्रकल्प अहवाल 
या प्रकल्पाचा  सविस्तर अहवाल (डीटेल्ड प्रोजेक्ट रिपोर्ट किंवा डीपीआर) अर्बन मास ट्रान्सीट कंपनी (यूएमटीसी) ने तयार केला होता.  या अहवालानुसार जवळपास २७० किमीच्या ४ मार्गिका निर्मित करण्यात येतील. या मार्गिकेची एकूण किंमत ₹४१८ करोड असेल. ३ डब्ब्यांच्या गाड्या भारतीय रेल्वेच्या ब्रॉड गेज रुळांवर ताशी १६० किमीच्या कमाल वेगाने धावतील. प्रत्येक गाडीची क्षमता ८८५ पप्रवाश्यांची असेल. ऑगस्ट २०१९ मध्ये यूएमटीसी ने निर्णायक डीपीआर सादर केला होता.   २०२१ मध्ये या मेट्रोच्या विविध मार्गांवरून अपेक्षित प्रवासीसंख्या या प्रमाणे आहे : वर्धा ५६६९, नरखेड २६१६, रामटेक ३९२९ आणि भंडारा रोड२५५६. एकूण प्रवासीसंख्या १४,७०० इतकी अपेक्षित आहे. गाड्यांची कमाल रचनात्मक गती ताशी २०० किमी असेल आणि व्यवहार्य कमाल गती ताशी १६० किमी असेल.  मार्च २०१९ मध्ये महाराष्ट्र शासनाने  ब्रॉडगेज मेट्रोच्या प्रस्तावाला मंजूरी दिली . रेल्वे बोर्ड, भारत सरकारच्या अंतर्गत रेल्वे मंत्रालयाने नोव्हेंबर २०१९ मध्ये डीपीआरला मान्यता दिली आहे

## मार्ग 
यूएमटीसीने त्यांच्या आवाहालामध्य  4 मार्ग प्रस्तावित केले आहेत

* नागपूर - रामटेक 
* नागपूर - नरखेड 
* नागपूर - वर्धा 
* नागपूर - भंडारा

खापरी, नागपूर रेल्वे स्थानक आणि अजनी येथे नागपूर मेट्रोच्या फेज १ सह अदलाबाद स्थानकांचा  निर्माण केल्या जाईल.

## भाडे 
५ किमी पर्यंतच्या अंतरासाठी किमान भाडे ₹२० असेल तर तेच 70 किमीच्या वरच्या अंतराचे भाडे ₹९० असेल असेल. मासिक पासचे भाडे  ₹४०० ते ₹१८०० पर्यंत असेल .

## हे सुद्धा पहा 
* नागपूर मेट्रो 
*नागपूर मेट्रो टप्पा २
*भारतातील नागरी रेल्वे परिवहन

## संदर्भ 
वर्ग:नागपूर मेट्रो
वर्ग: महाराष्ट्रातील प्रस्तावित आधारभूत संरचना
वर्ग:नागपूरमधील वाहतूक
वर्ग:भारतातील प्रस्तावित सार्वजनिक वाहतूक
महामानव डॉ. भीमराव रामजी आंबेडकर (पुस्तक)

**महामानव डॉ. भीमराव रामजी आंबेडकर** हे इ.स. २००६ मधील लेखक डॉ. ज्ञानराज काशीनाथ गायकवाड 'राजवंश' लिखित भारतीय बहुआयामी विद्वान आणि समाजसुधारक डॉ. बाबासाहेब आंबेडकर यांचे मराठी चरित्र आहे. हे पुस्तक जून २००६ मध्ये रिया प्रकाशनाद्वारे पहिल्यांदा प्रकाशित करण्यात आले. त्यानंतर ऑगस्ट २०१६ मध्ये या पुस्तकाची सहावी आवृत्ती प्रकाशित झाली. कार्यकाळानुसार पाच अध्याय अशी या पुस्तकाची रचना आहे.

ज्ञानराज काशीनाथ गायकवाड 'राजवंश' यांनी आंबेडकरांचे इंग्रजी चरित्र "द मिरॅक्युलस ग्रेट मॅन: डॉ. भीमराव रामजी आंबेडकर" तसेच हिंदी चरित्र "महामानव डॉ. भीमराव रामजी आंबेडकर" देखील लिहिले आहे.

## रचना
* पहिला अध्याय (इ.स. १८९१ ते इ.स. १९२३) : समाजहिततत्पर कीर्तिमान महाज्ञानी
* दुसरा अध्याय (इ.स. १९२४ ते इ.स. १९४२) : धीरोदात्त महानायक
* तिसरा अध्याय (इ.स. १९४२ ते इ.स. १९५६) : कर्तव्यरत मंत्री, राज्यघटनेचे श्रेष्ठ शिल्पकार, जागृत राज्यसभासदस्य
* चौथा अध्याय (इ.स. १९३५ ते इ.स. १९५६) : बौद्ध धर्माचा स्वीकार आणि महामानवाचे महापरिनिर्वाण
* पाचवा अध्याय (इ.स. १८९१ ते इ.स. १९५६) : महामानवाची तेजस्वी व विजयी जीवनयात्रा

## हे सुद्धा पहा 
* डॉ. बाबासाहेब आंबेडकर यांच्यावरील पुस्तके
* डॉ. बाबासाहेब आंबेडकर संबंधित लेखांची सूची
* डॉ. बाबासाहेब आंबेडकर यांच्या नावावर असलेल्या गोष्टींची यादी
* डॉ. आंबेडकर (१९४६ चे पुस्तक)
* डॉ. बाबासाहेब आंबेडकर (१९६६ चे पुस्तक)
* बोल महामानवाचे

## संदर्भ
वर्ग:डॉ. बाबासाहेब आंबेडकर
वर्ग:डॉ. बाबासाहेब आंबेडकर यांच्या नावे असलेल्या गोष्टी
वर्ग:इ.स. २००६ मधील निर्मिती
वर्ग:डॉ. बाबासाहेब आंबेडकरांचे साहित्य
वर्ग:मराठी साहित्य
वर्ग:मराठी जीवनचरित्रे
दि.वि. जोशी

प्राचार्य **दिनकर विष्णुपंत जोशी** उर्फ **दि. वि. जोशी** (२६ ऑगस्ट १९२६ - २० डिसेंबर २००५) हे विदर्भातील एक मराठी साहित्यिक व चित्रकार होते.

### बालकादंबरी 
### नाटके
### एकांकिका 
* पैशाला पाय फुटतात 
* प्रपंच करावा नेटका
* ताकापुरते रामायण
* व्हायचं तेच झालं
* भिंतीला कान असतात
* सारी सोंगे येतात
* घोडं पेंड खाते
* कथा एका मुलाची
* राखावी बहुतांची अंतरे
* स्वप्न एका सामान्याचे (याचे उर्दूत भाषांतर झाले आहे.)
* एक होता आदम
* हेचि दान देगा
* वशिल्याचे तट्टू 
* बराय मंडळी
* जुलमाचा रामराम
* आत्याबाईंना मिशा आल्या 
* एकाच माळेचे मणी
* नकटीचे लग्न (दूरदर्शनवर १४-१०-१९९१ रोजी प्रसारित)
* अखेर माणूसच मेला (जातिभेद निर्मूलन : ज्येष्ठ नागरिकांसाठी प्रयोगक्षम एकांकिका)
* दि. वि. जोशी यांच्या प्रयोगक्षम पाच एकांकिका (जेव्हा सरहद्द लढतो, हॅम्लेट वेडा नाही, हा खेळ मांडियेला, प्रतिशोध, वेंधळा)
* रहस्यमय चकवा (दि.वि. जोशी नाट्यसंच)
* चक्रव्यूह (प्रयोगक्षम एकांकिका)
* घर सापडलंय (प्रयोगक्षम एकांकिका)
* असंही घडू शकतं (प्रयोगक्षम एकांकिका)
* आमचं काय चुकलं (ज्येष्ठ नागरिकांसाठी प्रयोगक्षम एकांकिका)
* द. ह. शतवादी (विनोदी एकांकिका)
* तिसरा अंक (प्रयोगक्षम एकांकिका)
* परिवर्तन (प्रयोगक्षम एकांकिका)
* पाण्यावेगळी (प्रयोगक्षम एकांकिका)
* माळवतीच्या सावल्या (प्रयोगक्षम एकांकिका)

* स्वप्नांना पंख नसतात (एकांकिका)
* सांजपक्षी (प्रयोगक्षम एकांकिका)
* सेन्ससचा माणूस (प्रयोगक्षम एकांकिका)
* वरदान यौवनाचे (प्रयोगक्षम एकांकिका)
* मला शिकायचं आहे (प्रयोगक्षम एकांकिका)

### कथासंग्रह 
### कथा व कविता 
प्रा. दि. वि. जोशी यांच्या १०० च्या वर कथा, २५ च्या वर लघुकथा, ५० च्या वर कविता, ४० च्या वर ललित बंध नियतकालिकांमधून प्रसिद्ध झाले आहेत.

सुप्रसिद्ध साहित्यिक श्रीपाद कृष्ण कोल्हटकरांच्या साहित्याचा वसा पुढे दि. वि. जोशी यांनी चालविला. अर्थात श्रीपाद कृष्ण कोल्हटकरांनी ज्याप्रमाणे विनोदातून समाजातील व्यंगांवर मार्मिक टीका केली त्याचप्रकरच्या साहित्याचा प्रभाव दि. वि. यांच्या लिखाणावर मोठ्या प्रमाणात दिसून येतो.

आपण सर्वांनी ऐकलेली “सोन्याची कुऱ्हाड” ही दि. वि. जोशींनी लिहिलेली प्रसिद्ध गोष्ट महाराष्ट्र राज्य पाठ्यपुस्तक निर्मिती मंडळ, पुणे यांनी सन १९८९ ते १९९६ (तिसरी माला) ला इयत्ता २ री च्या मराठी बालभारतीच्या अभ्यासक्रमास होती.

## इतर मानसन्मान 
* Who's who of Indian Writers, 1999 ; साहित्य कला अकादमी 
* विदर्भ साहित्य संघ जिल्हास्तरीय साहित्यसंमेलनाचे अध्यक्ष (१९९०)  
* महाराष्ट्र राज्य साहित्य परीक्षण मंडळ कादंबरी नेमणूक (१९९७) 
* संत गाडगे बाबा अमरावती विद्यापीठात त्यांच्या साहित्यावर एम. फील व पी.एच.डी चे प्रबंध सादर.  
* पुरुषोत्तम दारव्हेकरांच्या वेळी नभोनाट्य समीक्षक (नागपूर) 
* जळगाव नभोवाणी लोकसंगीत परीक्षक.
* संत गाडगे बाबा अमरावती विद्यापीठ द्वारे दरवर्षी मास्टर ऑफ आर्ट्स (मराठी) मध्ये प्रथम क्रमांक मिळवलेल्या विद्यार्थ्यास "साहित्यिक स्व. श्री दि. वि. जोशी स्मृती सुवर्णपदक" दिले जाते.
* "दिपकळ्या रुपककथा संग्रहास कविवर्य स्व. बापूसाहेब ढाकरे वाङमय पुरस्कार प्राप्त. (२००७)
* "डोंगरकुस ह्या कादंबरीस स्व. नानासाहेब वरणगावकर स्मृति राज्यस्तरीय साहित्य पुरस्कार प्राप्त (२०१२)
* "चंद्रमे जे अलांछन नाटकास दर्जेदार साहित्य निर्मितीसाठी साहित्य साधना गौरव पुरस्कार (२०१२)
## संदर्भ 
वर्ग:मराठी लेखक
वर्ग:इ.स. १९२६ मधील जन्म
वर्ग:पुरुष चरित्रलेख
९१वे ऑस्कर पुरस्कार

अ‍ॅकेडमी ऑफ मोशन पिक्चर आर्ट्स अँड सायन्सेस (एएमपीएएस) द्वारा सादर केलेल्या ९१ व्या ॲकॅडमी अवॉर्ड सोहळ्याने २०१८ च्या सर्वोत्कृष्ट चित्रपटांचा गौरव केला. कॅलिफोर्नियाच्या लॉस एंजेलसच्या हॉलिवूडमधील डॉल्बी थिएटरमध्ये हा कार्यक्रम संपन्न झाला. हा सोहळा २४ फेब्रुवारी २०१९ रोजी आयोजित करण्यात आला होता. या समारंभात एएमपीएएसने अकादमी पुरस्कार (सामान्यत: याला ऑस्कर म्हणून ओळखले जाते) २४ प्रकारात सादर केले. डोना गिग्लियॉटी आणि ग्लेन वेस निर्मित अमेरिकन ब्रॉडकास्टिंग कंपनी (एबीसी) द्वारे अमेरिकेत हा सोहळा दूरदर्शनवर प्रकाशित झाला होता, तसेच वेस दिग्दर्शक म्हणूनही काम करत होते.  १९८९ मध्ये ६१ व्या ॲकॅडमी अवॉर्ड्सनंतर यजमानविना आयोजित केलेला हा पहिलाच सोहळा होता.

संबंधित कार्यक्रमांमध्ये, अकादमीने १८ नोव्हेंबर २०१८ रोजी हॉलीवूड अँड हाईलँड सेंटरच्या ग्रँड बॉलरूममध्ये आपला १० वा वार्षिक गव्हर्नर पुरस्कार सोहळा आयोजित केला.   ॲकॅडमी सायंटिफिक अँड टेक्निकल अवॉर्ड्स ९ फेब्रुवारी २०१९ रोजी बेव्हरली हिल्समधील बेव्हरली विल्शायर हॉटेलमध्ये एका समारंभात यजमान डेव्हिड ओयलोवो यांच्या हस्ते प्रदान करण्यात आले. 

## संदर्भ 
वर्ग:ऑस्कर पुरस्कार
उमराव जान

***उमराव जान***  हा १९८१चा मुझफ्फर अली दिग्दर्शित भारतीय चित्रपट आहे ज्यात रेखा मुख्य भूमिकेत आहे. १९०५ सालच्या उर्दू कादंबरी *उमराव जान अदा*  यावर आधारित हा चित्रपट लखनौच्या एका वेश्याची आणि तिच्या प्रसिद्धीबद्दलची कहाणी सांगत आहे.

तिच्या अभिनयाबद्दल रेखाचे कौतुक झाले, पण बॉक्स ऑफिसवरची कमाई अगदी मध्यमान होती. काळजीपूर्वक केलेल्या ऐतिहासिक नेपथ्यास समीक्षकांनी अनुकूल प्रतिसाद दिला.

खय्याम यांनी संगीत दिले असून गीत हे शेरियार यांनी लिहिले होते. चित्रपटातील अनेक गाणी आशा भोसले यांनी गायली आहेत.

## कलाकार 
* अमिरान / उमराव जान म्हणून रेखा   
* युवा अमिरान म्हणून सीमा सतीयू 
* नवाब सुलतान म्हणून फारूक शेख 
* गोहर मिर्झा म्हणून नसीरुद्दीन शाह  
* फैज अली म्हणून राज बब्बर 
* हुसैनी म्हणून दीना पाठक  
* बिस्मिल्ला जान म्हणून प्रेमा नारायण 
* खान साहेब (संगीत मास्टर) म्हणून भारत भूषण 
* अझीझ म्हणून मुकरी  
* दारोगा दिलावर म्हणून सतीश शाह

## पुरस्कार 
## संदर्भ 
वर्ग:इ.स. १९८१ मधील हिंदी चित्रपट
२०२० इंटरपोर्ट ट्वेंटी२० मालिका

हाँग काँग क्रिकेट संघाने फेब्रुवारी २०२० मध्ये ५ आंतरराष्ट्रीय ट्वेंटी२० सामने खेळण्यासाठी मलेशियाचा दौरा केला. मालिकेला इंटरपोर्ट सिरीज असे नाव दिले गेले.
## आंतरराष्ट्रीय ट्वेंटी२० मालिका
### १ला सामना
### २रा सामना
### ३रा सामना
### ४था सामना
### ५वा सामना
वर्ग:इ.स. २०२० मधील क्रिकेट
स्मार्ट डस्टबिन

इवलेसे|Smart Dustbin
## ओळख
डस्टबीन्स (कचरापेटी) म्हणजे लहान प्लास्टिक (किंवा धातू) कंटेनर आहेत जे तात्पुरते आधारावर कचरा साठवण्यासाठी वापरले जातात. कचरा गोळा करण्यासाठी ते बहुधा घरे, कार्यालये, रस्ते, उद्याने इत्यादी ठिकाणी वापरतात.काही ठिकाणी कचरा टाकणे हा एक गंभीर गुन्हा आहे आणि म्हणूनच सार्वजनिक कचरा कंटेनर हा छोटा कचरा टाकण्याचा एकमेव मार्ग आहे.सामान्यत: ओला किंवा कोरडा, न वापरता येणारा कचरा गोळा करण्यासाठी स्वतंत्र डब्यांचा वापर करणे ही सामान्य पद्धत आहे.
या प्रकल्पात, आर्डिनो, अल्ट्रासोनिक सेन्सर आणि सर्वो मोटर वापरून स्मार्ट डस्टबिन नावाची एक सोपी सिस्टीम तयार केली आहे, जिथे डस्टबिनचे झाकण आपोआपच हात न लावता उघडेल.आर्डिनो वापरून स्मार्ट डस्टबिनमागील मुख्य संकल्पना म्हणजे ऑब्जेक्ट डिटेक्शन. 
## बनवण्याची प्रक्रिया
### लागणारे साहित्य
*आर्डिनो बोर्ड 
*सर्वो मोटार 
*अल्ट्रासॉनिक सेन्सर 
*कनेक्टिंग वायर

### साधणे
*सोल्डरिंग गण
*वायर कटर
*कात्री
*ग्लू गण
### सर्किट डायग्राम
इवलेसे|Circuit Diagram of Smart dustbin

### जोडणी
*Ultrasonic Sensorची Vcc पिन Arduinoच्या 5Vला लावावी. 
*Ultrasonic Sensorची trig पिन Arduinoच्या पिन 5ला लावावी. 
*Ultrasonic Sensorची echo पिन Arduinoच्या पिन 6ला लावावी. 
*Ultrasonic Sensorची GND आणि Servo Motorची काळी वायर  Arduinoच्या GNDला लावावी. 
*Servo Motorची लाल वायर Arduinoच्या 3.3Vला लावावी.
*Servo Motorची केशरी किंवा पिवळी वायर Arduinoच्या पिन 7ला लावावी.
*त्यानंतर Arduino IDE सॉफ्टवेर मध्ये प्रोग्राम करून तो USB cableच्या मदतीने Arduino बोर्ड मध्ये घ्यावा. 
### खर्च
*आर्डिनो बोर्ड - ५०० रुपये 
*सर्वो मोटार - १८० रुपये 
*अल्ट्रासॉनिक सेन्सर  - १७० रुपये 
*वायर  - ३५ रुपये
***एकूण :- ८८५ रुपये**

## संदर्भ
बुशफायर क्रिकेट बॅश, २०२०

**बुशफायर क्रिकेट बॅश, २०२०** हा एक १० षटकांचा प्रर्दशनकारी क्रिकेट सामना ऑस्ट्रेलियातील जंगलात लागलेल्या आगीमुळे व त्यामुळे झालेल्या जिवीत, वित्त आणि नैसर्गिक हानी भरून काढण्यासाठी भरवला गेला होता. या सामन्याला **द बीग अपील** असे ही संबोधले गेले.

## सामना
वर्ग:इ.स. २०२० मधील क्रिकेट
झिम्बाब्वे क्रिकेट संघाचा बांगलादेश दौरा, २०१९-२०

झिम्बाब्वे क्रिकेट संघाने फेब्रुवारी - मार्च २०२० मध्ये १ कसोटी, ३ आंतरराष्ट्रीय एकदिवसीय सामने आणि २ आंतरराष्ट्रीय ट्वेंटी२० सामने खेळण्यासाठी बांगलादेशचा दौरा केला.

## सराव सामना
### दोन-दिवसीय सामना
## एकमेव कसोटी
## आंतरराष्ट्रीय एकदिवसीय मालिका
### १ला सामना
### २रा सामना
### ३रा सामना
## आंतरराष्ट्रीय ट्वेंटी२० मालिका
### १ला सामना
### २रा सामना
वर्ग:इ.स. २०२० मधील क्रिकेट
२०२०
वर्ग:बांगलादेशमधील क्रिकेट
वर्ग:आंतरराष्ट्रीय क्रिकेट संघाचे बांगलादेश दौरे
समुपदेशन

**समुपदेशन** म्हणजे लाभार्थीची समस्या सोडवण्यासाठी समुपदेशक व लाभार्थी या दोघांमध्ये मैत्रीपूर्ण वातावरण व सामंजस्याने होणारे हेतुपूर्वक संभाषण होय. समुपदेशन ही एक मानसशास्त्रीय प्रक्रिया असून त्याचा लाभार्थी आणि समुपदेशक या दोघांच्याही मानसिकतेवर परिणाम होतो. तसेच दोघेही परस्परांच्या मानसिकतेवर परिणाम करीत असतात .त्या मुळे लाभार्थीत बदल होऊन तो स्वताच्या समस्या स्वतः सोडवण्यास समर्थ होतो.

समुपदेशन प्रक्रिया - लाभार्थीच्या समस्येनुसार आणि तिच्या व्यक्तिमत्त्वानुसार प्रत्येक टप्प्यातील तपशील बदलेल परंतु टप्प्यांचा ठरलेला क्रम बदलणार नाही 

१ पहिला टप्पा - लाभार्थीशी संबंध प्रस्थापित करणे. 

२ दुसरा टप्पा -  समस्येचे निदान व विश्लेषण करणे .

३ तिसरा टप्पा - लाभार्थित योग्य ते बदल करणे .

समुपदेशन प्रक्रीयेतील नितीमुल्य - 

१ गुप्तता 

२ लाभार्तीत भेदाभेद न करणे 

३ नैतिकतेच्या बंधनाचे पालन करणे 

४ कायमस्वरूपी मत न बनविणे 

५ नोंदी ठेवणे

समुपदेशनातील सूक्ष्म कौशल्य -

१ तदनुभूती 

२ ऐकणे 

३ माहिती देणे 

४ प्रश्न विचारणे 

५ सुचविणे 

६ काढून घेणे ,बोलते करणे  

७ आव्हान देणे 

८ आधार देणे 

९ पुढे नेणे
समुपदेशन प्रक्रियेची मुलभूत तत्व*
1) स्वीकार तत्व
2) आदराचे तत्व
3) परवानगीचे तत्व
हनाऊ

**हनाऊ** [ˈhaːnaʊ̯] हे जर्मनी, हेस्के मधील मेन-किन्झिग-क्रेइस मधील एक मोठे शहर आहे. हे फ्रँकफर्ट एम मेनच्या  पूर्वेस आहे आणि फ्रँकफर्ट राईन-मेन मेट्रोपॉलिटन क्षेत्राचा भाग आहे. हे एक प्रमुख रेल्वे जंक्शन आहे. मेन नावाच्या नदीवर त्याचे एक बंदर आहे, ज्यामुळे ते एक महत्त्वाचे परिवहन केंद्र बनले आहे. हे शहर जाकोब आणि विल्हेल्म ग्रिम आणि फ्रान्सिसकस सिल्व्हियस यांचे जन्मस्थान म्हणून ओळखले जाते. १६ व्या शतकापासून हे अनेक मौल्यवान धातूंवर काम करणाऱ्या सोनारांसाठी हे प्रसिद्ध होते. या शहरात जर्मनीमधील सर्वात मोठी कंपनी असलेल्या हेरियस यांचे घर आहे. इ.स. १९६३ मध्ये, शहरातील तिसरा हेसेंटाग राज्य उत्सव आयोजित करण्यात आला होता. २००५ पर्यंत, हॅनॉ मुख्य-किन्झिग-क्रेइसचे प्रशासकीय केंद्र होते.

## भूगोलशास्त्र
किनाझिग नदीच्या अर्ध्या वर्तुळात हनाउचा ऐतिहासिक गाभा आहे जो शहराच्या अगदी पश्चिमेकडे मुख्य नदीला वाहतो. १९व्या आणि २० व्या शतकादरम्यान मोठ्या प्रमाणात विस्तार झाल्यानंतर तो नदीच्या मुख्य नदीपर्यंतही वाढला आहे. १९७० च्या दशकात हेसेच्या आसपासच्या नगरपालिका हद्दीच्या पुनर्रचनेनंतर जवळपासची काही खेडी व शहरे यात समाविष्ट केली गेली. या बदलानंतर, हनाऊने पहिल्यांदाच मेन नावाच्या नदीच्या दक्षिणेकडील काठावर विस्तार केला.

### हवामान
० अंश सेल्सियस तपमानावर, हानाऊमध्ये पूर्वेकडील जर्मनीसारखे दमट खंडाचे वातावरण आहे. -3 अंश सेल्सियस मध्ये आइसोथर्ममध्ये काही आतील वैशिष्ट्यांसह समुद्री हवामान (सीएफबी) असते. हे शहर खंडाच्या पश्चिमेकडे आहे. समुद्राच्या पातळीपासून  २०० मीटरच्या खाली आहे.

## संदर्भ
मुक्ता दाभोलकर

**मुक्ता नरेंद्र दाभोलकर** ( २८ एप्रिल १९७४) ह्या भारतीय सामाजिक कार्यकर्त्या आहेत. त्या नरेंद्र दाभोलकर यांच्या कन्या असून अंधश्रद्धा निर्मूलन समितीमध्ये काम करतात.

## पुरस्कार
* मातोश्री भीमाबाई आंबेडकर पुरस्कार (२०१५), साताऱ्याच्या संबोधी प्रतिष्ठानातर्फे

## संदर्भ 
वर्ग:सामाजिक कार्यकर्त्या
वर्ग:मराठी महिला
वर्ग:मातोश्री भीमाबाई आंबेडकर पुरस्कार विजेत्या
रताउइल

**रताउइल** (ऑक्सिटन: *ratatolha* रातातुल्या [ʀataˈtuʎa],  फ्रेंच: [ʁatatuj];  /ˌrætəˈtuːi / RAT-ə-TOO-ee,) ही एक फ्रेंच प्रोवेन्सियल स्ट्यु प्रकारची पालेभाजी आहे.

या पदार्थाचा मूळ उगम नाइस मधील असून त्याला रॅटटॉइल निओसिस (फ्रेंच: niswaz) असे संबोधले जाते. याची पाककृती आणि तयार करण्याची वेळ ही प्रांतानुसार बदलते. सामान्यतः यामध्ये टोमॅटो, लसूण, कांदा, झुचीनी, औबर्जिन (वांगी), भोपळा, मिरपूड आणि त्या त्या प्रदेशातील उपलब्ध असलेल्या हिरव्या पालेभाज्या  वापरल्या जातात.

## उगम 
रताउइल हा शब्द ऑक्सिटन रताटोला वरून आला आहे. हा फ्रेंच रॅटॉयलर आणि टॅटॉइलरशी संबंधित आहे, क्रियापद टीलरचे अर्थपूर्ण रूप आहे, ज्याचा अर्थ "हलविणे" होतो. अठराव्या शतकाच्या उत्तरार्धात, फ्रेंच भाषेत, हा फक्त एक खडबडीत स्टू (रस्सा) दर्शवितो. आधुनिक रताउइल - टोमॅटो, सॉसड लसूण, कांदा, झुचीनी, औबर्जिन (वांगी), बेल मिरपूड, मार्जोरम, एका जातीची बडीशेप, किंवा तमालपत्र आणि थाईम  (हिची पाने स्वयंपाकात वापरतात) किंवा औषधी वनस्पती डी प्रोव्हन्स सारख्या हिरव्या औषधी वनस्पतींचे मिश्रण म्हणून दिसून येतो.

## चित्रदालन

चित्र:Ratatouille-Dish.jpg|रताउइल
चित्र:20170329_ratatouille-debut-cuisson.jpg|एका भांड्यात रताउइल पाकक्रुतीची शिजविण्याची सुरुवात

## संदर्भ 
वर्ग:फ्रेंच खाद्यपदार्थ
विश्वास रघुनाथ पाटील

**विश्वास रघुनाथ पाटील** (१३ नोव्हेंबर, इ.स. १९२८-१२ डिसेंबर, इ.स. २००२) हे एक मराठी लेखक होते.

## विश्वास पाटील यांची पुस्तके
* गांधींच्या शोधात (भाषांतर) मूळ लेखक- एरिक एरिकसन
* झुंडीचे मानसशास्त्र
* फ्रेडरिख नित्शे जीवन आणि तत्त्वज्ञान

## संदर्भ
## संदर्भसूची
कैफी आझमी

**अख्तर हुसेन रिझवी** उर्फ **कैफी आझमी** (जन्म : १४ जानेवारी १९१९;  - १० मे २००२) हे एक भारतीय उर्दू-हिंदी कवी, पटकथालेखक, अभिनेते, शायर व गीतकार होते. कैफी आझमी यांचे जन्म नाव अख्तर हुसेन रिझवी होते. कैफी हे त्यांचे टोपणनाव होय.

## सुरुवातीचे जीवन
कैफी आझमी यांचा जन्म उत्तर प्रदेशातील **मिझवां** (आताच्या आझमगढ जिल्ह्यातील) या खेड्यात झाला. कैफी यांचे कुटुंब कट्टर शियापंथी होते. त्यांचे वडील गावचे जमीनदार होते.

कैफ़ी यांच्या वडिलांनी त्यांना शिक्षण घेण्यासाठी मदरशामध्ये घातले होते. पण त्यांना ते न पटल्यामुळे त्यांनी तेथील शिक्षण सोडून दिले.

## कैफ़ी आझ़मी यांची गीते असलेले हिंदी चित्रपट
* अनुपमा (१९६६)
* अर्थ (१९८२)
* ईद का चॉंद (१९५८)
* उसकी कहानी (१९६६)
* कागज़ के फूल (१९५९)
* कोहरा (१९६४)
* गरम हवा (१९७३)
* नसीम (अभिनय, १९९५)
* नौनिहाल (१९६७)
* परवाना (१९७१)
* परवीन (१९५७)
* पाकिझा (१९७२)
* बावर्ची (१९७२)
* बुझदिल (१९५१)
* मंथन (संवाद, १९७६)
* मिस पंजाब मेल (१९५८)
* यहूदी की बेटी (१९५६)
* रझिया सुलतान (१९८३)
* रामा (संवाद, १९७७)
* शोला और शबनम (१९७१)
* सात हिंदुस्तानी (१९६९)
* हक़ीक़त (१९६४)
* हंसते जख्म (१९७३)
* हीर रांझ़ा (१९७०) 

## कैफ़ी आझ़मी यांच्या गझ़लांची प्रकाशित पुस्तके
* आजके प्रसिद्ध शायर : कैफ़ी आझ़मी (आत्मचरित्र)

(अपूर्ण यादी)

## कैफ़ी आझ़मी यांच्या जीवनावरील आणि शायरीवरील पुस्तके
* कैफ़ियत (ऑडियो बुक). यातील गझ़ला कैफ़ी आझ़मी यांनी गायल्या आहेत.
* कैफी आझमी - जीवन आणि शायरी (लक्ष्मीकांत देशमुख)
* कैफी आझमी २००२ मध्ये निवर्तल्यानंतर, २००४ सालात 'याद की रहगुजर' हे त्यांच्या सहप्रवाशांच्या आठवणींचे पुस्तक प्रकाशित झाले.
* दीक्षा (माहितीपट, २०१५, दिग्दर्शक - रमणकुमार)

## संदर्भ 
वर्ग:पुरुष चरित्रलेख
वर्ग:साहित्य अकादमी फेलोशिप विजेते
वर्ग:इ.स. १९१९ मधील जन्म
वर्ग:इ.स. २००२ मधील मृत्यू
वर्ग:पद्मश्री पुरस्कारविजेते
वर्ग:राष्ट्रीय चित्रपट पुरस्कार, सर्वोत्कृष्ट गीतकार
जोशी की कांबळे

**जोशी की कांबळे** हा सन २००८ मधील शेखर सरतांडेल दिग्दर्शित एक मराठी चित्रपट आहे. 'आरक्षण' या संकल्पनेवर विषयावर आधारीत हा चित्रपट आहे. एका हिंदू ब्राह्मण कुटुंबात (जोशी) जन्मलेल्या परंतु एका बौद्ध अनुसूचित जातीच्या (कांबळे) कुटुंबात वाढलेल्या नायक मुलाची ही कथा आहे. चित्रपटात अभिनेता अमेय वाघ प्रमुख भूमिकेत आहेत तसेच रामदास आठवले हेही पाहुणे कलाकार आहेत.

## कलाकार 
*अमेय वाघ
*प्रदिप वेलणकर
* मेघना वैद्य
*उदय सबनीस
*अमिता खोपकर
*संजय मोने
* देवयानी देशमुख
* संजीवन शिरगांवकर
*विद्या पटवर्धन
* धनंजय मांद्रेकर
* सतीश सलागरे
* विनायक दिवेकर
* जनार्दन लवंगारे

## गीते
* *आरक्षण आरक्षण आम्हा हवे हे संरक्षण*
* *भीमरावांचा जयजयकार*
* *ॐकारा आदि अनंता*

## संदर्भ
वर्ग:दलित संस्कृती 
वर्ग:बौद्ध संस्कृती 
वर्ग:ब्राह्मण
वर्ग:डॉ. बाबासाहेब आंबेडकर
ग्रंथीखोड

ग्रंथीखोड म्हणजे जमिनीत वाढणारे परिवर्तीत खोड. अन्नसाठयामुळे हे परिवर्तीत खोड मांसल असते. ग्रंथीखोडाचे अभिवृद्धीचे नेहमीचे परिचित उदाहरण म्हणजे बटाटा. खोडाला असणारे सारे अवयव ग्रंथी खोडात असतात. बटाटाच्या वरचे डोळे म्हणजे पेरे. ग्रंथीखोडाची अभिवृद्धी करताना एकतर आख्या ग्रंथीखोड लावतात किंवा डोळे असलेला भाग ठेवून विभाजन करून ते तुकडे लावतात. ते तुकडे ३० ते ३५ ग्रॅम वजनाचे व एक डोळा असलेले असावे. बटाट्याचे तुकडे कापल्यावर ते १५.५ डिग्री सेल. तपमानात साठवावे. आर्द्रता साधारण ९० % असावी. हे तुकडे लावण्यापूर्वी २ -३ दिवस साठवावेत. त्यामुळे त्यावर सुबरायझेश्न होऊन त्यांचा जमिनीतल्या बुरशीपासून बचाव होतो व  सडणे व कुजणे या क्रिया या सुबरायझेशनमुळे कमी होतात.

वर्ग:शेतीपूरक व्यवसाय
वेस्ट इंडीज क्रिकेट संघाचा श्रीलंका दौरा, २०१९-२०

वेस्ट इंडीज क्रिकेट संघाने फेब्रुवारी - मार्च २०२० मध्ये ३ आंतरराष्ट्रीय एकदिवसीय सामने आणि २ आंतरराष्ट्रीय ट्वेंटी२० सामने खेळण्यासाठी श्रीलंकेचा दौरा केला.
## सराव सामने
### १ला ५० षटकांचा सामना
### २रा ५० षटकांचा सामना
## आंतरराष्ट्रीय एकदिवसीय मालिका
### १ला सामना
### २रा सामना
### ३रा सामना
## आंतरराष्ट्रीय ट्वेंटी२० मालिका
### १ला सामना
### १ला सामना
वर्ग:इ.स. २०२० मधील क्रिकेट
वर्ग:वेस्ट इंडीज क्रिकेट संघाचे श्रीलंका दौरे
वर्ग:श्रीलंकेमधील क्रिकेट
भगवान चिले

** भगवान चिले** ( १३ सप्टेंबर, इ.स. १९७५) हे एक मराठी दुर्ग अभ्यासक, इतिहास अभ्यासक व लेखक आहेत. महाराष्ट्रातील किल्ल्यांवर लिहिलेली त्यांची पुस्तके गडप्रेमी, गिर्यारोहकांमध्ये प्रसिद्ध आहेत.

## भगवान चिले यांची प्रकाशित पुस्तके 
* अपरिचित गडकोट
* किल्ले विशाळगड दर्शन
* गडकोट
* दुर्गम दुर्ग
* दुर्गवैभव कोल्हापूर जिल्ह्याचे
* दुर्गसंपदा महाराष्ट्राची
* दुर्गांच्या देशा
* द्रष्टा दुर्गस्थापत्यकार
* Famous Forts in Maharashtra
* वेध जलदुर्गांचा

## संदर्भ 
## संदर्भसूची
वर्ग:मराठी लेखक
वर्ग:इ.स. १९७५ मधील जन्म
वर्ग:पुरुष चरित्रलेख
एकल महिला

एकट्या राहणाऱ्या परित्यक्ता, घटस्फोटित, विधवा, अपंग किंवा अविवाहित महिलेला **एकल महिला** म्हणतात.

## एकल महिलांचे कायदे
## भारत सरकारच्या योजना
## उद्योग
## संदर्भ
वर्ग:महिला
आचार्य कृपलानी

**जीवतराम भगवानदास कृपलानी** हे भारताच्या स्वतंत्रता लढ्यातील एक राजकीय नेता होते व स्वतंत्रता सैनिक होते. त्यांना **आचार्य कृपलानी** या नावाने ओळखले जाते.भारताला स्वातंत्र्य मिळाले त्यावेळेस कृपलानी हे राष्ट्रीय सभेचे अध्यक्ष होते. ते गांधीवादी नेता होते.ते महात्मा गांधी चे अनुयायी होते.

## पूर्व जीवन
आचार्य कृपलानी यांचा जन्म १८८८ मध्ये बॉम्बे प्रांतातील, हेदराबाद येथे झाला. आता ते ठिकाण पाकिस्तानमधील सिंध प्रांतातील हेड्राबाद येथे झाला होता. त्यांनी पुण्यातील फर्गुसन कॉलेज मध्ये शिक्षण घेतले व ते शिक्षक झाले. त्यांनी नंतर भारतीय सवतंत्रता संग्रामात भाग घेतला. जेव्हा मोहनदास करमचंद गांधी दक्षिण आफ्रिकेतून भारतात परत आले तेव्हा आचार्य कृपलानी स्वतंत्र लाड्यात भाग घेऊ लागले.

=काँग्रेस पक्षाचे नेते=
आचार्य कृपलानी हे भारतीय राष्ट्रीय काँग्रेस समिती मध्ये सभासद झाले.१९२८-१९२९ मध्ये ते काँग्रेसचे सचिव बनले.
=बाह्य दुवे=
=संदर्भ=

वर्ग:भारतीय राष्ट्रीय काँग्रेस पक्षातील राजकारणी
वर्ग:इ.स. १८८८ मधील जन्म
वर्ग:प्रजा सोशलिस्ट पक्षातील राजकारणी
वर्ग:इ.स. १९८२ मधील मृत्यू
वर्ग:पुरुष चरित्रलेख
पोहा

## ज्यांना कमी तेलकट चिवडा आवडतो त्यांच्यासाठी पातळ पोह्यांचा चिवडा हा उत्तम प्रकार आहे.तो पुढील प्रकारे करावा.
|साहीत्यः-
* पातळ पोहे अर्धा किलो
* शेंगदाणे १ वाटी
* फुटाण्याची डाळ १/२ (अर्धी) वाटी
* सुक्या खोबऱ्याचे पातळ काप १/ ४ वाटी
* कढीपत्ता एक वाटी
* हिरवी मिरची तुकडे करून ८-१० 
*,मिठ चवीनूसार
* पिठीसाखर ऐच्छिक
* धना-जिरा पावडर २ टीस्पून
* तेल एक वाटी फोडणीसाठी
* जिरे,मोहरी,हींग,तिळ फोडणीसाठी

कृती:-
प्रथम पोहे नीट चाळून ,स्वच्छ करून कडकडीत उन्हात वाळवावेत.मिरचीचे पोट चिरून तुकडे करावेत.कढीपत्ता पाने धुऊन पुसून कोरडी करून घ्यावीत .फुटाण्याची डाळ निवडून घ्यावी. खोबऱ्याचे पातळ काप करावेत.

आता संपूर्ण पूर्वतयारी झाली की ,गॅसवर कढई अथवा जाड बुङाचे पातेले तापत घालून तेल घालावे. तेल तापल्यावर तेलात मोहरी,जिरे तिळ व हींग हळद घालून फोडणी तडतडवून घ्यावी.फोडणीमध्ये सग्ळ्यात आधी शेंगदाणे टाकावेत. ते थोडे तांबूस झाले की, अनुक्रमे   फुटाणा डाळ,मिरची व कडीपत्ता  असे सर्व टाकावे. गॅस बंदच करावा व मीठ,साखर धना-जिरा पावडर घालावी.सर्व व्यवस्थित हलवावे. शेवटी पोहे घालावेत.नीट हलवावे. जेणेकरून सर्व मिठ मसाला पोह्याना लागावा.

आता  कढई परत गॅसवर ठेवावी.गॅस एकदम बारीक ठेवावा किंवा कढईखाली तवा ठेवावा म्हणजे खालून करपण्याची शक्यता रहात नाही व मंद आचेवर मधून-मधून चिवडा परतत रहावा.पंधरा-वीस मिनीटानी गॅस बंद करून टाकावा.
आता तयार चिवडा व्यवस्थित गार होऊ द्यावा म्हणजे छान कुरकरीत होतो.मग हवाबंद डब्यात भरावा.

टीप्स :- 
*पोहे ऊन्हात वाळविणे सोयिचे नसेल तर पातेले गरम करून घ्यावे(गॅस बंद करावा) व त्यात आधि चिमूटभर मिठ टाकावे व नंतर पोहे टाकावेत व हलवून पंधरा मिनीट त्यातच ठेवावेत म्हणजे चिवडा कुरकूरीत होतो.मिठामूळे  पोहे आकसण्याचा धोका रहात नाही.
* तेलात सर्व मसाला मिठ घातल्याने नीट विरघळते व सगळीकडे व्यवस्थित लागते
*खोबऱ्याचे काप पातळ व सहज करता यावेत म्हणून खोबऱ्याच्या वाट्या पंधरा मिनिट कोमट पाण्यात टाकाव्यात.

आपल्या प्रतिसादाने नव-नवीन पदार्थ करण्यास प्रेरणा मिळते. आपल्या मौल्यवान सूचना व अभिप्राय, आम्हाला ज़रूर द्या.
चर दाबकलम

**चर दाबकलम** ही एक रोपाच्या दाब कलमाची पद्धत आहे. या पद्धतीत जमिनीच्या छोट्या चराच्या तळाशी रोपवाटिकेत एक वर्षाचे मातृवृक्ष ४५ ते ७५ सें.मी. अंतरावर ३० ते ४५ अंशाचा कोन करून तिरपे लावतात. हे चर १२० ते १५० सें मी. अंतरावरती असतात. नंतर चराच्या खंदकात मातृवृक्ष आडवे करून ५ सें.मी. खोलीवर दाबून टाकतात व त्यावर माती लोटतात. असे केल्यावर नवीन फांद्यांवर मुळया फुटून त्यावर नवीन खोडाच्या फांद्याही येतात. पहिल्या वर्षानंतर मातृवृक्ष छाटून टाकतात. मात्र एक वर्षानंतर ते मातृवृक्ष वाढू देतात. नंतर लाकडाचा भुसा वा इतर माध्यमे यांची भर टाकतात. मातृवृक्षाच्या आडव्या फांद्यापासून फुटलेले धुमाऱ्यांचे तळ झाकले जातील अशा रीतीने माध्यमांचे थर खंदकात टाकत जातात. पुढच्या ऋतूत धुमाऱ्यांभोवतालची माती काढण्यात येते. ज्या धुमाऱ्यांच्या तळाशी मुळया फुटलेल्या असतात, ते धुमारे वेगळे करतात.

## हे सुद्धा पहा 
* कलम करणे

वर्ग:शेती
वर्ग:कलमाचे प्रकार
पुरुषोत्तम माळोदे

डाॅ. **पुरुषोत्तम माळोदे** हे एक मराठी लेखक आहेत. 

## पुरुषोत्तम माळोदे यांनी लिहिलेली पुस्तके
* विदग्ध प्रतिभावंत : विश्राम बेडेकर 
* सरकिट परमात्मा (शोकात्म कादंबरी)
* हिंडणारा सूर्य (संपादित व्यक्तिचित्रण; मूळ लेखक सुरेश भट)

वर्ग:मराठी लेखक
वर्ग:पुरुष चरित्रलेख
रवी आमले

**रवी आमले** हे एक मराठी लेखक आहेत. हे विविध वृत्तपत्रांतून आणि नियतकालिकांतून सामाजिक, राजकीय आणि आंतरराष्ट्रीय घडामोडींवर सातत्याने लिखाण करतात. ते लोकसत्ता दैनिकाचे वरिष्ठ संपादक होते. ते काही काळ मुंबई सकाळ दैनिकाचे निवासी संपादक होते.

आमले यांचे शिक्षण ओतूरला झाले.

## पुस्तके
* मॅनहंट
* राॅ : भारतीय गुप्तचर संघटनेची गूढगाथा
* राखीव जागा : वस्तुस्थिती आणि विपर्यास

वर्ग:मराठी लेखक
वर्ग:पुरुष चरित्रलेख
जयसिंगराव पवार

**जयसिंगराव पवार** ( ३० डिसेंबर, १९४२ - २६ मार्च, २०२६) हे एक मराठी इतिहास संशोधक होते.

## जीवन आणि कारकीर्द 
पवार यांचा जन्म ३० डिसेंबर १९४१ रोजी  बॉम्बे प्रांतातील सांगली जिल्ह्यातील तडसर येथील एका शेतकरी कुटुंबात झाला. त्यांचे शालेय शिक्षण तडसर झाले, मात्र उच्च शिक्षणासाठी ते कोल्हापूरला गेले. त्यांनी कला शाखेतून पदव्युत्तर शिक्षण पूर्ण केले आणि पुढे १९६४ मध्ये शिवाजी विद्यापीठात डॉ. अप्पासाहेब पवार यांच्या मार्गदर्शनाखाली आपली डॉक्टरेट (पीएच.डी.) पूर्ण केली. त्यांनी तीन दशकांहून अधिक काळ प्राध्यापक म्हणून काम केले.

त्यांनी महाविद्यालयीन विद्यार्थ्यांसाठी २५ हून अधिक पुस्तके लिहिली आहेत, ज्यामध्ये 'मराठ्यांचा इतिहास', 'मराठ्यांचे स्वातंत्र्ययुद्ध' आणि करवीर राज्याच्या संस्थापिका 'महाराणी ताराबाई' यांचे चरित्र यांसारख्या ऐतिहासिक ग्रंथांचा समावेश आहे. मराठ्यांच्या इतिहासावरील त्यांची पुस्तके आणि राजर्षी शाहू महाराज यांचे त्यांनी लिहिलेले चरित्र अत्यंत लोकप्रिय आहे.

पवार यांचे २६ मार्च २०२६ रोजी कोल्हापूर येथे वयाच्या ८४ व्या वर्षी निधन झाले.

## पुस्तके 
* महाराणी ताराबाई
* क्रांतिसिंह नाना पाटील
* सेनापती संताजी घोरपडे
* संभाजी स्मारक ग्रंथ
* मराठेशाहीचा मागोवा
* मराठी साम्राज्याचा उदयास्त
* शिवचरित्र- एक मागोवा
* शिवचरित्रापासून काय शिकावे?
* आमच्या इतिहासाचा शोध व बोध 
* राजर्षी शाहू स्मारक ग्रंथ (३ खंड) 
* मराठ्यांचे स्वातंत्र्य युद्ध 
* मराठेशाहीचे अंतरंग 
* शिवपुत्र छत्रपती राजाराम
* छत्रपती संभाजी- एक चिकित्सा
* राजर्षी शाहू छत्रपती: जीवन व कार्य
* राजर्षी शाहू छत्रपती: एक मागोवा
* राजर्षी शाहू छत्रपतींचे जाहीरनामे व हुकूमनामे
* राजर्षी शाहू छत्रपती, कर्मवीर भाऊराव पाटील व प्रबोधनकार ठाकरे
*राजर्षी शाहू छत्रपतींची भाषणे
* राजर्षी शाहू छत्रपती पत्रव्यवहार आणि कायदे
* मराठ्यांचा इतिहास खंड १ : शिवशाही
* मराठ्यांचा इतिहास खंड २ : पेशवाई 
* मोगलमर्दिनी महाराणी ताराबाई : खंड १ व २

## पुरस्कार 
* जिजामाता विद्वत्त गौरव पुरस्कार
* महर्षी विठ्ठल रामजी शिंदे पुरस्कार
* कोल्हापूर भूषण पुरस्कार
* मालोजी राजे निंबाळकर पुरस्कार
* फुले-आंबेडकर साहित्य पुरस्कार
* वीर बाजी पासलकर पुरस्कार
* सेनापती प्रतापराव गुजर पुरस्कार
* गुरुवर्य शामराव देसाई पुरस्कार
* आचार्य अत्रे साहित्य पुरस्कार
* सत्यशोधक दिनकरराव जवळकर पुरस्कार 

## संदर्भ 
## संदर्भसूची 
*

वर्ग:मराठी इतिहास संशोधक
वर्ग:इ.स. १९४१ मधील जन्म
वर्ग:पुरुष चरित्रलेख
जोहरा सेहगल

**जोहरा मुमताज सेहगल** (२७ एप्रिल १९१२ - १० जुलै २०१४) ह्या एक भारतीय अभिनेत्री, नर्तक आणि कोरिओग्राफर होत्या. उदय शंकरच्या संचात नृत्यांगना म्हणून सेहगलने आपल्या करिअरची सुरुवात केली, आणि अमेरिका आणि जपानसारख्या देशांमध्ये कार्यक्रम सादर केले. करिअरच्या ६० वर्षांहून अधिक काळात अभिनेत्री म्हणून त्या बॉलिवूडच्या असंख्य चित्रपटांमध्ये दिसल्या. 

## कलाकार्य 
त्यांनी ज्या प्रसिद्ध चित्रपटांमध्ये भाग घेतला त्यामध्ये *नीचा नगर*, *अफसर* (१९४६), *भाजी ऑन द बीच* (१९९२), *दिल से ..* (१९९८),  *द मिस्टिक मस्सुर* (२००१), *साया* (२००३), *सावरिया* (२००७) आणि *चीनी कम* (२००७); आणि टीव्ही मालिका *द ज्वेल इन द क्राउन*  (१९८४), *तंदुरी नाईट्स* (१९८५-१९८७) आणि *अम्मा आणि फॅमिली* (१९९६).  वयाच्या ९०व्या वर्षी त्यांनी २००२ मध्ये *चलो इश्क लडाये*  या चित्रपटात मध्यवर्ती भूमिका केली होती. भारतीय रंगमंचात त्यांचा मोलाचा वाटा आहे. त्यांनी इंडियन पीपल्स थिएटर असोसिएशन (आयपीटीए) आणि पृथ्वीराज कपूर यांच्या पृथ्वी थिएटरमध्ये १४ वर्षे काम केले. त्यांनी *बेंड इट लाईक बेकहॅम*  (२००२) सारख्या इंग्रजी भाषेतल्या चित्रपटातही काम केले आहे.

* १९९८ - *दिल से..*
* १९९९ - *हम दिल दे चुके सनम*
* २००० - *तेरा जादू चल गया*
* २००३ - *कल होना हो*
* २००४ - *वीर-झारा*
* २००७ - *चीनी कम*
* २००७ - *सांवरिया*

## वैयक्तिक जीवन 
कामेश्वर सेहगल या हिंदूशी जोहरायांचे लग्न झाले. त्यांच्या पालकांकडून सुरुवातीला या लग्नास विरोध होता, परंतु शेवटी त्यांनी मान्यता दिली. १४ ऑगस्ट १९४२ रोजी त्यांनी लग्न केले. 

जोहरा आणि कामेश्वर यांना दोन मुले होती; किरण सेगल आणि पवन सहगल. पवन सहगल विश्व स्वास्थ्य संस्था (डब्ल्यूएचओ) साठी काम करतात आणि किरण या नामांकित ओडिसी नर्तकी आहेत. २०१२ मध्ये, किरण यांनी जोहराचे चरित्र "जोहरा सेहगलः फॅटी" असे प्रकाशीत केले. १० जुलै २०१४ रोजी हृदयविकाराच्या झटक्याने वयाच्या १०२व्या वर्षी त्यांचे निधन झाले आणि ११ जुलै रोजी दिल्लीच्या लोधी रोड स्मशानभूमीत अंत्यसंस्कार करण्यात आले. 

## पुरस्कार 
त्यांना १९६३ मध्ये संगीत नाटक अकादमीचा पुरस्कार, १९९८ मध्ये पद्मश्री, २००१ मध्ये कालिदास सन्मान मिळाले. २००४ मध्ये संगीत नाटक अकादमी, जी भारतीय संगीत, नृत्य आणि नाट्य कलेतील राष्ट्रीय  अकादमी आहे, त्याच्या आजीवन कर्तृत्वासाठीच्या संगीत नाटक अकादमी फेलोशिप ह्या सर्वोच्च पुरस्काराने त्यांना सन्मानित केले गेले. २०१० मध्ये भारताचा दुसरा सर्वोच्च नागरी सन्मान पद्मविभूषण प्रदान करण्यात आला. 
* १९६३: संगीत नाटक अकादमी पुरस्कार  
* १९९८: पद्मश्री  
* २००१: कालिदास सन्मान 
* २००२: पद्मभूषण  
* २००४: संगीत नाटक अकादमी फेलोशिप 
* २०१०: पद्मविभूषण  

## संदर्भ 
## बाह्य दुवे 
*    
* न्यू यॉर्क टाइम्समधील झोहरा सेगल फिल्मोग्राफी 

वर्ग:संगीत नाटक अकादमी पुरस्कारविजेते
वर्ग:हिंदी चित्रपट अभिनेत्री
वर्ग:कालिदास सन्मान पुरस्कारविजेते
वर्ग:पद्मश्री पुरस्कारविजेते
वर्ग:पद्मभूषण पुरस्कारविजेते
वर्ग:पद्मविभूषण पुरस्कारविजेते
वर्ग:इ.स. २०१४ मधील मृत्यू
वर्ग:इ.स. १९१२ मधील जन्म
वर्ग:शतायुषी
वर्ग:स्त्री चरित्रलेख
शीला भाटिया

**शीला भाटिया** (१ मार्च १९१६ - १७ फेब्रुवारी २००८) ह्या भारतीय कवयित्री, नाटककार, आणि भारतीय कलाप्रकारांच्या संवर्धनासाठी दिल्ली येथील *दिल्ली आर्ट थिएटरच्या* संस्थापक होत्या. त्या अखिल भारतीय प्रगतिशील लेखक संघाशी पण संबंधीत होत्या. पंजाबी ओपेरा, एक भारतीय नृत्य नाटकाचा प्रकार आहे ज्यामध्ये ओपेरा सारख्या हालचालींचा समावेश होतो. १९५० व १९६० च्या दशकात हा शिला भाटिया यांनी निर्माण व प्रसिद्ध केला आहे.

हिंदी आणि उर्दू नाटकांसाठी त्यांना विविध पुरस्कार मिळाले. १९७१ मध्ये भारत सरकारच्या पद्मश्री, या चौथ्या भारतीय नागरी पुरस्काराने त्या सन्मानित आहेत. एका दशकानंतर त्यांना १९८२ मध्ये नाटक दिग्दर्शनासाठी संगीत नाटक अकादमी पुरस्कार मिळाला. त्यानंतर १९९७ मध्ये मध्यप्रदेश सरकारचा कालिदास सन्मान पुरस्कार मिळाला. 

## चरित्र 
शीला भाटिया यांचा जन्म १ मार्च १९१६ रोजी ब्रिटिश भारतातील सियालकोट येथे झाला होता जे सध्याच्या पाकिस्तानमध्ये आहे. त्यानंतर *हीर रांझा* (१९५७), *दर्द आएगा दाबे पाव* (१९७९), *सुलगदा दर्या* (१९८२), *ओमार खय्याम* (१९९०), *नसीब* (१९९७), *गालिब कौन था* (१९७२), *किस्सा यह औरत का* (१९७२), *हवा से हिप्पी तक* (१९७२) आणि उर्दूतील *ये इश्क नहीं आसन* (१९८०), अशा ६०हून अधिक निर्मीत्या त्यांनी केल्या आहेत. *सुलगदा दर्या* या नाटकात त्यांनी सूफी कवी बुल्ले शाहच्या कवीता वापरल्या आहेत. कालांतराने दिल्ली आर्ट थिएटर बंद पडले कारण त्यास योग्य निधी उपल्बध होउ शकला नाही व कलाकारांचा रोख दूरचित्रवाणी कडे वळला होता. 

शीला भाटिया यांचे १७ फेब्रुवारी २००८ रोजी सकाळी वयाच्या ९१व्या वर्षी निधन झाले.     

## संदर्भ 
वर्ग:संगीत नाटक अकादमी पुरस्कारविजेते
वर्ग:इ.स. २००८ मधील मृत्यू
वर्ग:इ.स. १९१६ मधील जन्म
वर्ग:कालिदास सन्मान पुरस्कारविजेते
वर्ग:पद्मश्री पुरस्कारविजेते
वर्ग:पंजाबी नाटककार
वर्ग:पंजाबी कवी
वर्ग:स्त्री चरित्रलेख
कुमुदिनी लाखिया

**कुमुदिनी लाखिया** (१७ मे, १९३० - १२ एप्रिल, २०२५) ह्या गुजरातच्या अहमदाबाद येथे स्थित भारतीय कथक नर्तक आणि नृत्यदिग्दर्शक होत्या. त्यांनी अहमदाबाद येथे १९६७ मध्ये भारतीय नृत्य व संगीताला प्रेरणा व पुढावा देण्यासाठी कदंब स्कूल ऑफ डान्स अँड म्युझिक ही संस्था स्थापन केली.

समकालीन कथक नृत्यातील प्रणेत्या म्हणून त्या १९६० च्या दशकात नावाजल्या होत्या. एकट्या नर्तकाने सादर करण्याच्या कथकच्या स्वरूपाला बदलून समूहीक नृत्य प्रस्तूत करण्याची सुरुवात लाखिया यांनी केली. तसेच पारंपरिक कथा कथनाच्या रीतीला बदलून समकालीन कथासंग्रह जोडणे यासारखे नवकल्पनादेखील त्यांनी दिल्या.

## कारकीर्द 
## वैयक्तिक जीवन 
## पुरस्कार आणि सन्मान 
* १९८२ - संगीत नाटक अकादमी पुरस्कार  
* १९८७ - पद्मश्री पुरस्कार 
* २०१० - पद्मभूषण पुरस्कार 
* २००२-०३ - कालिदास सन्मान पुरस्कार  
* २०११ - संगीत नाटक अकादमीचे टॅगोर रत्न

## संदर्भ 
वर्ग:संगीत नाटक अकादमी पुरस्कारविजेते
वर्ग:पद्मविभूषण पुरस्कारविजेते
वर्ग:इ.स. १९३० मधील जन्म
वर्ग:स्त्री चरित्रलेख
इजिप्शियन मंदिर

प्राचीन इजिप्त आणि इजिप्शियन लोकांच्या अखत्यारित असलेल्या प्रदेशांमधील देवदूतांच्या अधिकृत उपासना आणि इजिप्तच्या देवांची अधिकृत पूजा करण्यासाठी **इजिप्शियन मंदिरे** बांधली गेली. मंदिरे ज्या देवतांना किंवा राजांना अर्पण केली जात त्यांची घरे म्हणून पाहिले जात. त्यांच्यामध्ये इजिप्शियन लोकांनी विविध प्रकारचे विधी पार पाडले, ते इजिप्शियन धर्माचे मुख्य कार्य होते: देवतांना अर्पणे देतात, उत्सवांच्या माध्यमातून पौराणिक परस्परसंबंध पुन्हा घडवून आणतात आणि अनागोंदी सैन्यापासून बचाव करतात. हे विधी विश्वाची दैवी व्यवस्था, मातृत्व टिकवून ठेवण्यासाठी आवश्यक म्हणून पाहिले गेले. देवतांची देखभाल करणे हे फारोचे कर्तव्य होते, म्हणूनच त्यांनी मंदिर बांधकाम व देखभाल करण्यासाठी विचित्र स्रोत समर्पित केल्या. गरज नसल्यामुळे फारो आपले बहुतेक विधी कर्तव्य पुष्कळ पुरोहितांकडे सोपवत पण बहुतेक लोकांना समारंभात थेट भाग घेण्यापासून वगळण्यात आले आणि मंदिराच्या सर्वात पवित्र भागात प्रवेश करण्यास मनाई होती. तरीसुद्धा, इजिप्शियन लोकांच्या साठी मंदिर एक महत्त्वाचे धार्मिक स्थळ होते, तेथे प्रार्थना करणारे, अर्पण करण्यासाठी आणि मंदिरात राहणा देवांकडे मार्गदर्शन मागण्यासाठी गेले होते.

मंदिराचा सर्वात महत्त्वाचा भाग म्हणजे अभयारण्य, ज्यामध्ये विशेषतः पंथाची प्रतिमा होती, ती आपल्या देवाची मूर्ती होती. अभयारण्याच्या बाहेरील खोल्या कालांतराने अधिकाधिक विस्तृत आणि विस्तृत झाल्या, ज्यामुळे प्रागैतिहासिक इजिप्तच्या उत्तरार्धात लहानशा मंदिरांतून नवीन किंगडमच्या (इ.स. या इमारती इजिप्शियन आर्किटेक्चरच्या सर्वात मोठ्या आणि चिरस्थायी उदाहरणांपैकी एक आहेत, त्यांचे घटक धार्मिक प्रतीकवादाच्या जटिल नमुन्यांनुसार व्यवस्था आणि सुशोभित केलेले आहेत. त्यांच्या नमुनेदार डिझाइनमध्ये उत्सव मिरवणुकीसाठी वापरल्या जाणाऱ्या मार्गाच्या बाजूने जोडलेली हॉल, ओपन कोर्ट आणि प्रवेशद्वार तोरणांची मालिका असते. मंदिराच्या पलीकडे एक बाह्य भिंत होती ज्यात विविध प्रकारच्या दुय्यम इमारती होत्या.

एका मोठ्या मंदिराकडे बऱ्याच मोठ्या प्रमाणात जमीन होती आणि त्याच्या गरजा भागवण्यासाठी हजारो सामान्य लोकांना काम दिले होते. म्हणून मंदिरे ही महत्त्वाची आर्थिक तसेच धार्मिक केंद्रे होती. या शक्तिशाली संस्थांचे व्यवस्थापन करणाऱ्याचा बराच प्रभाव होता आणि राजाकडे त्यांचा अधीनपणा असूनही त्यांनी त्याच्या अधिकारासाठी महत्त्वपूर्ण आव्हाने उभी केली असू शकत.

वर्ग:इजिप्त
बामर लॉरी

बामर लॉरी अँड कंपनी लिमिटेड (बीएल) ही एक भागीदारी संस्था आहे. ही १ फेब्रुवारी १८६७ रोजी कोलकाता येथे जॉर्ज स्टीफन बाल्मर आणि अलेक्झांडर लॉरी या दोन स्कॉट्स लोकांनी स्थापन केली. आज बाल्मर लॉरी ही भारत सरकारच्या पेट्रोलियम आणि नैसर्गिक गॅस मंत्रालयाच्या अंतर्गत मिनी-रत्न I सार्वजनिक क्षेत्रातील उद्योग आहे. याची उलाढाल ३१ मार्च २०१६ च्या आर्थिक वर्षात ₹२८९५ कोटी होती आणि ₹ २३४ कोटी नफा झाला होता.  इ.स. १९२४ मध्ये ही ४० लाख डॉलर्सची पेड अप भागभांडवलासहित खाजगी कंपनी बनली. इ.स. १९३६ मध्ये पब्लिक लिमिटेड कंपनी बनली. आणि त्यानंतर १९७२ मध्ये भारत सरकारच्या अधीन झाली. 

बीएल उत्पादनांमध्ये स्टील बॅरल्स, औद्योगिक वंगण, स्पेशॅलिटी स्नेहक, कॉर्पोरेट ट्रॅव्हल आणि लॉजिस्टिक सर्व्हिसेसचा समावेश आहे. कार्यप्रदर्शन रसायने आणि लॉजिस्टिक इन्फ्रास्ट्रक्चरमध्ये ही कंपनी काम करते.

हे भारतातील स्टील बॅरेल्सचे सर्वात मोठे उत्पादक आहेत.  या कंपनीचे मुख्यालय कोलकाता येथे आहे आणि त्याचे कार्यालये संपूर्ण भारतात आहे. तसेच यूकेमध्ये बेडफोर्ड येथेही आहेत.

## संदर्भ
## बाह्य दुवे
*Balmer Lawrie & Co.Ltd website
*Balmer Lawrie Greases authorised distributor price list 

वर्ग:भारतीय उद्योगसमूह
मार्क विल्यम्स

**मार्क जेम्स विल्यम्स**, एमबीई (२१ मार्च, १९७५ - ) हा व्यावसायिक स्नूकर खेळाडू आहे. हा २०००, २००३ आणि २०१८ असे तीन वेळा विश्वविजेतेपद जिंकला आहे.

वयाच्या ४३ व्या वर्षी जेव्हा त्याने मे २०१८ मध्ये विजयी केले, तेव्हा तो क्रूसिबल येथे विश्वविजेतेपदाचा दुसरा सर्वात मोठा विजेता ठरला (रे रेर्डन १९७८ मधील सर्वात जुने विजेता होते, वय ४५ वर्ष). विल्यम्सने त्याच्या एकल-बॉलच्या लांब पॉटिंग क्षमतेसाठी प्रख्यात म्हणून ओळखले जाते, "वेल्श पॉटिंग मशीन" असे टोपणनाव विल्यम्सने मिळवले आहे.

कारकिर्दीत (१९९९-२०००, २०००-२००१ आणि २००२-२००3) विल्यम्सला एकूण तीन हंगामांमध्ये जागतिक क्रमवारीत स्थान देण्यात आले आहे. २००२/२००3 हा त्यांचा सर्वात यशस्वी हंगाम होता, जेव्हा त्याने टूर्नामेंट्स (ट्रिपल क्राउन म्हणून ओळखले जाते): यूके चॅम्पियनशिप, मास्टर्स आणि वर्ल्ड चॅम्पियनशिप जिंकली. असे केल्याने, स्टीव्ह डेव्हिस आणि स्टीफन हेन्ड्रीनंतर तो तिसरा खेळाडू ठरला. याव्यतिरिक्त, जागतिक स्पर्धेच्या तिन्ही आवृत्त्या - वर्ल्ड स्नूकर चॅम्पियनशिप, सहा-रेड वर्ल्ड चॅम्पियनशिप आणि वर्ल्ड सीनियर चॅंपियनशिप जिंकणारा तो पहिला खेळाडू (आणि आजपर्यंतचा एकमेव खेळाडू) आहे.

विश्व चॅंपियनशिप जिंकणारा पहिला डावखुरा खेळाडू, विल्यम्सने दोन यूके चॅम्पियनशिपसह ( १९९९ आणि २००२) एकूण २२ रॅंकिंग स्पर्धा जिंकल्या असून, त्याला सर्वांगीण यादीमध्ये पाचवे स्थान मिळाले आहे. त्याने दोन वेळा (१९९८ आणि २००३) मास्टर्स जिंकले आहेत. २००३ मध्ये दुसऱ्या विश्वविजेतेपदानंतर त्यांचा फॉर्म कमी होऊ लागला; त्यानंतर २००१ च्या मोसमानंतर तो अव्वल १६ क्रमांकावर आला, परंतु २०१० मध्ये त्याने पुन्हा स्थान मिळवले. २०११ पासून २०१७ पर्यंत स्पर्धा जिंकण्यात अपयशी ठरल्याने. विल्यम्सने त्याच्या कारकिर्दीत ४७० पेक्षा जास्त शतके ब्रेक तसेच स्पर्धेत दोन जास्तीत जास्त ब्रेक संकलित केले आहेत.

वर्ग:स्नूकर खेळाडू
वर्ग:इ.स. १९७५ मधील जन्म
वर्ग:पुरुष चरित्रलेख
सावटा

**सावटा** हे भारतातील महाराष्ट्र राज्यातील उत्तर कोकणातील पालघर जिल्ह्यातील डहाणू तालुक्यातील एक गाव आहे.

## भौगोलिक स्थान
डहाणू बस स्थानकापासून जव्हार मार्गाने गेल्यावर पुढे सावटा रस्त्याने हे गाव लागते. डहाणू बस स्थानकापासून हे गाव ७.३ किमी अंतरावर आहे.

## हवामान
पावसाळ्यात येथे भरपूर प्रमाणात पाऊस पडतो आणि हवामान समशीतोष्ण राहते. हिवाळ्यात येथील हवामान थंड असते व अनेकदा सकाळी धुके पडते.उन्हाळ्यात हवामान उष्ण असते.पावसाळ्यात येथे भातशेती,नागलीशेती केली जाते.

## लोकजीवन
हे मध्यम आकाराचे गाव आहे.२०११ च्या भारतीय जनगणनेनुसार गावात ३४८ कुटुंबे राहतात. एकूण १५९४ लोकसंख्येपैकी ७९१ पुरुष तर ८०३ महिला आहेत. गावाची साक्षरता ५८.२६ टक्के आहे.पुरुष साक्षरता ७०.४० आहे तर स्त्री साक्षरता ४६.४३ आहे. गावातील शून्य ते सहा वर्षे वयाच्या लहान मुलांची संख्या १८३ आहे. ती एकूण लोकसंख्येच्या ११.४८ टक्के आहे. वाडवळ, भंडारी, आगरी, आणि आदिवासी समाजातील लोक येथे राहतात. येथे शेती हा व्यवसाय असून काही लोक शेतमजूर, वीटभट्टीमजूर, खाजगी, सरकारी नोकर, कामगार म्हणूनही काम करतात. दुग्धव्यवसाय, बकरीपालन, कुक्कुटपालन सुद्धा केले जाते.

## नागरी सुविधा
गावात प्राथमिक शिक्षण,प्राथमिक आरोग्यसेवा, रस्ते वीजपुरवठा, सार्वजनिक स्वच्छता,पाणी पुरवठा इत्यादी आवश्यक गोष्टी उपलब्ध आहेत. महाराष्ट्र राज्य परिवहन महामंडळाच्या बस डहाणू बस स्थानकावरून येथे येण्यासाठी ठराविक वेळी उपलब्ध असतात. रिक्षासुद्धा डहाणूवरून उपलब्ध असतात.

## जवळपासची गावे
गौरवाडी, आसावे, आशागड, जामशेत, सरावळी, चारी तर्फे कोटेबी,आगवण, मोठापाडा, पाळे, कोटबी, देहाणे ही जवळपासची गावे आहेत.सावटा गावची स्वतंत्र ग्रामपंचायत आहे.

## संदर्भ
१. https://www.census2011.co.in/data/subdistrict/4163-palghar-thane-maharashtra.html

२. https://villageinfo.in/maharashtra/thane/palghar.html

३.
https://www.mapsofindia.com/lat_long/maharashtra/

४.
http://tourism.gov.in/

५.
http://districts.nic.in/districtsdetails.php?sid=MH&disid=MH036

६.
https://palghar.gov.in/

७.
https://palghar.gov.in/tourism/

वर्ग:डहाणू तालुक्यातील गावे
वर्ग:पालघर जिल्ह्यातील गावे
मंगळ २०२०

**मंगळ २०२०** (इंग्रजी: Mars 2020) हे अंतराळ संशोधन करणारी अमेरिकन संस्था नासाचे अभियान आहे. या अभियानाची सुरुवात १७ जुलै ते ५ ऑगस्ट २०२० रोजी याचे प्रक्षेपण होईल. याची रचना क्युरिऑसिटी अंतराळयानावर आधारीत असेल.

## संदर्भ 
वर्ग:अंतराळयाने
वर्ग:इ.स. २०२०
जॉन टेनिल

**सर जॉन टेनिल** (१४ फेब्रुवारी, १८२० - २५ फेब्रुवारी, १९१४) हे १९व्या शतकाच्या उत्तरार्धातील इंग्लिश चित्रकार, ग्राफिक कॉमेडियन आणि राजकीय व्यंगचित्रकार होते. त्यांच्या कलात्मक कामगिरीबद्दल त्यांना १७९३मध्ये नाइटची पदवी देण्यात आली. टेनिल हे विशेषतः 50 वर्षांहून अधिक काळ पंच या मासिकाचे प्रमुख राजकीय व्यंगचित्रकार होते. तसेच ते लुई कॅरोलच्या अ‍ॅलिस अ‍ॅडव्हेंचर इन वंडरलॅंड ( 1865 ) आणि थ्रू द लुकिंग ग्लास, अँड व्हॉट ॲलिस फाऊंड  देर (१८७१) यात काढलेल्या चित्रांबद्दल प्रसिद्ध आहेत.  

## संदर्भ 
* प्रोजेक्ट गुटेनबर्ग वर   
* जॉन टेनिएल (१८२० -११४१)) एडवर्ड वेकलिंगचा निबंध (मार्च  2008) 
*   *अ‍ॅलिस अ‍ॅडव्हेंचर*  इन *वंडरलॅंड* आणि *थ्रू द दि लुकिंग-ग्लास  या साठी* जॉन टेनिलची चित्रे 
* जॉन टेनिल आणि ॲलिस अडवेंचर इन *वंडरलॅंड*  या पुस्तकातील   चित्रे तयार करण्याबद्दल अधिक 
* टेन्नीलच्या अमेरिकन गृहयुद्ध-काळ-चित्रातील संग्रह 
*   
* हेडिकॉन येथे जॉन टेनिअल यांनी कार्य केले 
* टेनिलची  *आलिस* विषयी चित्रे लुईस कॅरोल संसाधने यातून 

वर्ग:इंग्लिश व्यंगचित्रकार
वर्ग:इ.स. १८२० मधील जन्म
वर्ग:इ.स. १९१४ मधील मृत्यू
वर्ग:पुरुष चरित्रलेख
रिडल्स इन हिंदुइझम

इवलेसे
**रिडल्स इन हिंदुइझम** (मराठी: *हिंदू धर्मातील कोडे*) हे डॉ. बाबासाहेब आंबेडकर यांनी लिहिलेला एक इंग्लिश ग्रंथ आहे. इ.स. १९५६च्या सप्टेंबर महिन्यात आंबेडकरांनी हा ग्रंथ लिहून पूर्ण केला होता. त्यांना त्या ग्रंथात काही फेरफार करायचे होते, मात्र त्यापूर्वीच त्यांचे निधन झाले. पहिल्यांदा इ.स. १९८७ मध्ये महाराष्ट्र राज्य सरकारने 'डॉ. बाबासाहेब आंबेडकर: लेखन आणि भाषणे' या श्रृंखलेखालील खंड चौथा म्हणून हा ग्रंथ प्रकाशित केला होता. या ग्रंथात ग्रंथकाराने हिंदू धर्मातील अतार्किक बाबींवर प्रकाश टाकलेला आहे. मात्र त्यांनी राम-कृष्णादी पौराणिक देवतांवर केलेले विवेचन विवादास्पद ठरले होते. मराठी, हिंदीसह अनेक भारतीय व विदेशी भाषांमध्ये ग्रंथ अनुवादित झालेला आहे.

## ग्रंथ प्रकाशनावरून वाद व रिडल्स आंदोलन 
## हे सुद्धा पहा 
* डॉ. बाबासाहेब आंबेडकर संबंधित लेखांची सूची
*डॉ. बाबासाहेब आंबेडकरांचे साहित्य

## संदर्भ 
## बाह्य दुवे 
* हिंदू धर्मातील कोडे
* हिंदू धर्माचे तत्त्वज्ञान

वर्ग:डॉ. बाबासाहेब आंबेडकरांचे ग्रंथ
वर्ग:दलित इतिहास
वर्ग:हिंदू ग्रंथ
वर्ग:हिंदू धर्मातील तत्त्वज्ञान  
वर्ग:रामायण 
वर्ग:महाभारत 
वर्ग:इंग्लिश साहित्य
सुधारक ओलवे

**सुधारक ओलवे**(जन्म : १९ मार्च १९६६) हे एक प्रसिद्ध मराठी छायाचित्रकार आहेत.

## संदर्भ 
## संदर्भसूची
वर्ग:मराठी छायाचित्रकार
वर्ग:इ.स. १९६६ मधील जन्म
वर्ग:पुरुष चरित्रलेख
वर्ग:पद्मश्री पुरस्कारविजेते
अल्कोहोल

अल्कोहोल हे एक रसायन आहे. मिथिल आणि इथिल असे त्याचे दोन प्रकार असतात. वनस्पती व फळे यांत ते असते. याचा वापर दारू, सुगंधी द्रव्य व इतर अमली पदार्थात होतो. फळे आंबवण्याच्या प्रक्रियेतून अल्कोहोल प्राप्त होते. अरब केमिस्ट अल्केंडी याने अल्कोहोलचा वापर करून वाईन तयार केली.

वर्ग:रासायनिक पदार्थ
वर्ग:मद्ये
मीडियाशिल्प

मीडिया शिल्प हा मराठी माध्यमातील एक आगळा उपक्रम आहे. डिजिटल युगात समांतर माध्यम प्रचलित होत आहे. त्याचा लाभ सर्वांना घेता यावा यासाठी या उपक्रमाला सुरुवात केली.

तुमची आणि तुमच्या व्यवसायाची प्रतिमा समाजात चांगली असेल, तर व्यवसाय वृद्धी नक्कीच होते. सुयोग्य माध्यमांचा वापर करून प्रतिमा निर्मिती करणे किंवा तिची वृद्धी करणे शक्य होते. त्यासाठी आत्मचरित्र, पुस्तक, यशकथा, लेख, ब्लॉग, समाजमाध्यमे यांचा प्रभावी वापर करावा लागतो. हिच बाब हेरून आम्ही ‘मीडियाशिल्प’ उपक्रमाची उभारणी केली आहे. राजकारण, साहित्य, कला, संस्कृती, माध्यम, उद्योग-व्यवसाय अशा विविध क्षेत्रांशी संबंधित सर्वांसाठी या उपक्रमाचा फायदेशीर उपयोग होऊ शकतो.

#### समांतर माध्यमातील या उपक्रमात पुढील गोष्टींचा सामान्यांना लाभ घेता येईल 
१. पुस्तक लेखन 

२. फिचर्स आणि लेख निर्मिती  ३. वृत्तलेखन 

४. जाहिरातीची कॉपी ५. भाषांतर ६. संपादन  ७. मुद्रितशोधन 

८.डॉक्युमेंटेशन 

९. ब्लॉग लेखन  १०. वेबसाईटची निर्मिती ११. सोशल मीडिया प्रचार प्रसार 

१२. माध्यम प्रचार प्रसार धोरण सल्ला 

१३. प्रतिमा निर्मिती १४. समस्या व्यवस्थापन (क्रायसिस मॅनेजमेंट)

१५ माहिती विश्लेषण

इंटरनेट जगताचा व्यापक विचार केला, तर आम्ही कोणीच नाही. पण तरीही चांगुलपणाचा, प्रामाणिकपणाचा अट्टाहास उराशी बाळगून ‘माध्यमशिल्प’च्या द्वारे तुमच्यासमोर आलो आहोत.

राजकारण, साहित्य, कला, संस्कृती, राजकारण, माध्यम, उद्योग-व्यवसाय अशा विविध क्षेत्रांशी आपल्यापैकी कुणीना कुणी जोडलेले असणार. अनेकांच्या मनात व्यवसाय वाढीसाठी, संपर्क वाढीसाठी प्रयत्न करण्याचे असते.

#### मीडियाशिल्प 
यापैकी जे कुणी कलाकार, साहित्यिक, व्यावसायिक असतात त्यांना आपल्या साहित्यासाठी, कलेसाठी स्वतःच्या हक्काचे असे आपले दालन असावेसे वाटते. अशा सर्व क्षेत्रातील लोकांची इच्छा ‘माध्यमशिल्पच्या’  करता यावी या उद्देशाने आम्ही हा उपक्रम सुरू केला आहे.

पत्रकारिता आणि माध्यमे या क्षेत्रातील आमचा जवळपास वीस वर्षांपेक्षाही जास्त अनुभव आहे. त्यामुळे बातमी, लेख, यशकथा, निबंध इत्यादींची लेखन करणे, संपादन करणे, भाषांतर करणे, आशयाची मांडणी/रचना करणे या गोष्टींमध्ये आम्ही तरबेज आहोतच. पण आम्हाला हेही माहित आहे की या सर्वांना वेबसाईट, मोबाईल, टॅबलेट या नव्या माध्यमाची जोड देणे आजच्या काळात गरजेचे आहे.

त्यातूनच सुरेख, सुंदर, दर्जेदार अशा वेबसाईटची निर्मिती करण्याबाबत आम्हाला सुचले.  यातून मग ‘वेबमाध्यम’ची कल्पना आकाराला आली. वेबमाध्यमाच्या यशस्वी प्रवासानंतर पुन्हा आशय आणि जनसंपर्क क्षेत्रात ‘माध्यमशिल्प’ द्वारे दमदार पाऊल टाकत आहोत.

वरिष्ठ पत्रकार शिल्पा दातार माध्यमशिल्पच्या संचालिका आहेत. शोधपत्रकारितेसह, कृषी आणि ग्रामीण विकास पत्रकारितेत त्या गेल्या २० वर्षांपासून कार्यरत आहेत. त्यांच्या बचत गट आणि ग्रामीण विकासासंदर्भातील पत्रकारितेने महाराष्ट्रातील कित्येक सर्वसामान्य लोकांमध्ये परिवर्तन घडविले आहे, तर शोधपत्रकारितेतून बऱ्याच वाईट गोष्टींविरूद्ध त्यांनी लढा दिला आहे.

बातमीदारी बरोबरच त्यांचे संपादन, संकलन कौशल्य वादातित आहे. पुस्तकांचे लेखन आणि अनुवाद यांसारखी कामेही त्यांनी केली असून त्यांची दोन अनुवादीत पुस्तकेही प्रसिद्ध झाली आहेत. अशा या अनुभवी पत्रकार संचालिकेच्या नेतृत्वाखाली या संस्थेचे कामकाज चालणार आहे.

त्यामुळे वेबसाईट असो किंवा डॉक्युमेंटेशन त्यासाठी आमच्या या अनुभवाचा सर्वांना फायदाच होणार आहे. तसा तो व्हावा आणि मराठी वेबसाईट आणि डॉक्युमेंटेशन कामातील एक वेगळे पर्व सुरू व्हावे या उद्देशाने आम्ही ‘माध्यमशिल्प’च्या मार्गाने कार्यरत राहणार आहोत.
रिमांड होम

**रिमांड होम** हे गुन्हेगार असलेल्या आणि सुधरण्याची गरज असलेल्या बाल गुन्हेगारांना राहण्यासाठी व त्यांच्या पुढील निर्वाहासाठी सोय करणारे वसतीगृह होय. याबरोबरच काही रिमांड होममध्ये अनाथ असलेल्या मुलांना या ठिकाणी राहण्याची, शिक्षणाची सोय उपलब्ध  करून दिली जाते. महाराष्ट्राच्या काही जिल्ह्यांमध्ये शासनाकडून रिमांड होम चालवली जातात. तर काही ठिकाणी एनजीओ  कडून अशी रिमांड होम चालवली जातात.

वर्ग:समाजसेवी संस्था